PATVIRTINTA

Centrinės projektų valdymo agentūros

direktoriaus

2016 m. gruodžio 29 d. įsakymu Nr. 2016/8-249

(pakeista 2017 m. birželio 15 d. įsakymu Nr. 2017/8-160)

**INFORMACINIŲ SISTEMŲ BEI VALSTYBĖS REGISTRŲ IR KADASTRŲ, KURIAMŲ ĮGYVENDINANT 2014-2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS, 2 PRIORITETO „INFORMACINĖS VISUOMENĖS SKATINIMAS“ PROJEKTUS,**

**KŪRIMO STEBĖSENOS TAISYKLIŲ APRAŠAS**

1. **BENDROSIOS NUOSTATOS**
2. Informacinių sistemų bei valstybės registrų ir kadastrų, kuriamų įgyvendinant 2014-2020 metų Europos sąjungos fondų investicijų veiksmų programos, 2 prioriteto „Informacinės visuomenės skatinimas“ projektus, kūrimo stebėsenos taisyklių aprašas (toliau – Aprašas) nustato procedūras, skirtas atlikti informacinių sistemų bei valstybės registrų (toliau – IS), kuriamų įgyvendinant 2014-2020 metų Europos sąjungos fondų investicijų veiksmų programos 2 prioriteto „Informacinės visuomenės skatinimas“ projektus, kūrimo priežiūrą bei projektų vykdytojų įsipareigojimus ir atsakomybę kuriant IS.
3. Aprašo nuostatomis turi vadovautis projektų vykdytojai, įgyvendinantys projektus pagal 2014-2020 metų Europos sąjungos fondų investicijų veiksmų programos 2 prioritetą „Informacinės visuomenės skatinimas“.
4. Apraše vartojamos sąvokos suprantamos taip, kaip jos apibrėžtos Projektų administravimo ir finansavimo taisyklėse, patvirtintose 2014 m. spalio 8 d. Lietuvos Respublikos finansų ministro įsakymu Nr. 1K-316 „Dėl Projektų administravimo ir finansavimo taisyklių patvirtinimo“.
5. **INFORMACINĖS SISTEMOS BEI VALSTYBĖS REGISTRŲ KŪRIMO GRAFIKAS**
6. Projekto vykdytojas, pasirašęs IS kūrimo paslaugų viešojo pirkimo sutartį (toliau – IS sutartis), per 10 darbo dienų turi pateikti viešajai įstaigai Centrinei projektų valdymo agentūrai (toliau – CPVA) IS kūrimo grafiką. Jeigu šis grafikas yra atnaujinamas, per 5 darbo dienas nuo jo atnaujinimo projekto vykdytojas turi pateikti jį CPVA kartu su pakeitimų paaiškinimais.
7. IS kūrimo grafike turi būti nurodyti IS kūrimo etapai (pvz. analizė, projektavimas, kūrimas, testavimas, bandomoji eksploatacija) ir jų įgyvendinimo terminai.
8. **INFORMACINĖS SISTEMOS BEI VALSTYBĖS REGISTRŲ KŪRIMO PRIEŽIŪRA**
9. CPVA vykdo IS kūrimo etapų įgyvendinimo priežiūrą pagal projekto vykdytojo pateiktą IS kūrimo grafiką.
10. Projekto vykdytojas po IS kūrimo grafike nustatyto IS kūrimo etapo termino pabaigos per 5 darbo dienas turi elektroniniu paštu informuoti CPVA apie įsipareigojimų įvykdymą numatyta tvarka ir apimtimi.
11. Ne rečiau kaip kartą per mėnesį nuo IS sutarties sudarymo iki šios sutarties įvykdymo projekto vykdytojas elektroniniu paštu turi CPVA pateikti informaciją apie IS kūrimo pažangą, nurodydamas:
	1. pasiektus rezultatus, vykdomas veiklas ir jų progresą IS kūrimo grafiko atžvilgiu;
	2. lėšų panaudojimą biudžeto/plano atžvilgiu;
	3. žmogiškųjų resursų krūvio intensyvumą;
	4. rizikas, kritinius faktorius ir numatomus veiksmus, prognozes ir kitas projekto įgyvendinimui svarbias aplinkybes.
12. Nustačius, kad:
	1. IS kuriama pagal IS kūrimo grafiką, nėra rizikų ar kitų projekto įgyvendinimui svarbių aplinkybių, CPVA neatlieka kitų papildomų veiksmų;
	2. projekto vykdytojas vėluoja pradėti kitą IS kūrimo etapą, CPVA turi teisę kreiptis į projekto vykdytoją, prašydama paaiškinti vėlavimo priežastis bei nurodyti terminus, kada turi būti pradėtas kitas IS kūrimo etapas;
	3. projekto vykdytojas susidūrė su IS kūrimo rizikomis ar kitomis projekto įgyvendinimui svarbiomis aplinkybėmis, įtakojančiomis projekto įgyvendinimo trukmę, apimtis arba tikslus, CPVA organizuoja susitikimą su projekto vykdytoju aptarti projekto įgyvendinimo metu iškilusias rizikas ir galimus sprendimus. Į susitikimą kviečiami ir Lietuvos Respublikos susisiekimo ministerijos atstovai.

1. **INFORMACINĖS SISTEMOS BEI VALSTYBĖS REGISTRŲ KŪRIMO KOORDINAVIMAS**
2. IS kuriama pagal patvirtintą (jei modernizuojama – atnaujintą ir patvirtintą) IS techninį aprašymą (specifikaciją) (toliau – Reglamentinė specifikacija) ir kitus projektinius dokumentus, detaliau nustatančius IS arba jos posistemio reikalavimus, jeigu IS kuriama dalimis.
3. IS Reglamentinė specifikacija turi būti patvirtinta (jei modernizuojama – atnaujinta ir patvirtinta) iki IS kūrimo analizės etapo pabaigos (IS kuriant **iteraciniu inkrementiniu (angl. Agile) ar moduliniu (angl. modular) būdu –** iki pirmo analizės etapo pabaigos).
4. IS Reglamentinė specifikacija ir jos pakeitimai rengiami, derinami ir tvirtinami Valstybės informacinių sistemų steigimo, kūrimo, modernizavimo ir likvidavimo tvarkos apraše, patvirtintame Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“ nustatyta tvarka.
5. Baigus kurti IS (arba jos posistemį), IS valdytojo vadovas ar jo įgaliotas asmuo turi patvirtinti IS arba jos posistemio Priėmimo ir tinkamumo eksploatuoti aktą (kurio forma nustatyta Valstybės informacinės sistemos gyvavimo ciklo valdymo metodikos, patvirtintos Informacinės visuomenės plėtros komiteto prie Susisiekimo ministerijos direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“ 5 priede).
6. CPVA, nagrinėdama projekto vykdytojo pateiktus mokėjimo prašymus, gali netvirtinti projekto vykdytojo paskutinio mokėjimo už IS kūrimo ir (arba) modernizavimo paslaugas išlaidų tol, kol nėra patvirtintas kuriamos arba modernizuojamos IS priėmimo ir tinkamumo eksploatuoti aktas.

\_\_\_\_\_\_\_\_\_\_\_\_\_\_\_\_\_\_\_\_\_\_\_